b'\n_START_ARTICLE_\nVinne\n_START_PARAGRAPH_\nVinne er et sogn i Verdal i Tr\xc3\xb8ndelag. Innbyggertallet i bygda er p\xc3\xa5 omtrent 2 360 (2002). St\xc3\xb8rsteparten av innbyggerne bor i tettstedet Verdal. I tillegg kommer spredt bebyggelse med g\xc3\xa5rder og eneboliger._NEWLINE_Vinne kirke ligger p\xc3\xa5 Vinne og er stedets sognekirke._NEWLINE_Vinne skole, med 1.\xe2\x80\x937. klassetrinn og skolefritidsordning ligger p\xc3\xa5 Baglan i tilknytning til tettstedet Verdal, med Vinne barnehage like i n\xc3\xa6rheten. I skolens n\xc3\xa6romr\xc3\xa5de er det gressbane med l\xc3\xb8pebane, tennisbane og ballbinge. Kanutten barnehage holder til i lokalene til gamle Vinne skole. Vinne har mange organisasjoner som p\xc3\xa5 frivillig basis gir tilbud til barn, unge og voksne. P\xc3\xa5 Hello er det lysl\xc3\xb8ype med skihytte. Det er helleristninger b\xc3\xa5de p\xc3\xa5 Berg og p\xc3\xa5 Baglan, noe som viser at bosettinga i omr\xc3\xa5det er gammel. _NEWLINE_Vinne har to korps; Vinne skolemusikkorps (1953) og Vinne musikkorps (1893).'